Koarnwertermole

De Koarnwertermole of Koarnwertermûne is in poldermole en ryksmonumint súdeast fan it doarp Koarnwert, yn de gemeente Súdwest-Fryslân. It is in houten achtkante, reiddutsen muonts op stiennen fjildmuorren.

De Koarnwertermole, dy't oan de Koarnwerter Feart stiet, waard yn 1907 boud foar it bemeallen fan it Wetterskip Koarnwert. Dy polder wie it resultaat fan 'e gearfoeging fan fiif lytsere polders. De bou fan de Koarnwertermole makke de fiif moles, dy't dêrfoar meald hiene, oerstallich: se waarden dêrom sloopt. 

Neidat in swiere stoarm yn 'e nacht fan 12 op 13 novimber 1972 swiere skea feroarsake hie oan de Koarnwertermole, krige de fizel fan de mole elektryske oandriuwing. De mole waard net wer opknapt en rekke yn ferfal, oant er yn 1999 restaurearre waard. Hy is sûnttiid wer mealree en wurket geregeld op basis fan frijwilligers. 

De Koarnwertermole is eigendom fan it Wetterskip Fryslân.

 Sjoch ek 
 Mole yn Fryslân

 Keppeling om utens 
 Webstee Poldermole Koarnwert
 Koarnwert, Koarnwertermole

Kategory:Koarnwert
Kategory:Mole yn Wûnseradiel
Kategory:Mole yn Súdwest-Fryslân
Kategory:Ryksmonumint yn Wûnseradiel
Kategory:Ryksmonumint yn Súdwest-Fryslân 
Kategory:Poldermole
Kategory:Bouwurk út 1907